Το διαμέρισμα του Nick ήταν ακριβώς όπως φαίνεται στις φωτογραφίες. Πολύ καθαρό, σε καταπληκτικό σημείο όσον αφορά την πρόσβαση στο κέντρο και παρότι τόσο κεντρικά πρόκειται για πολύ ήσυχη τοποθεσία. Ούτε 5 λεπτά από την Ερμού, 1 λεπτό από την Σταδίου, γενικά είναι ένα σημείο ιδανικό για την διαμονή σας στην Αθήνα, ιδίως αν ψάχνετε κάποιο κατάλυμμα στο κέντρο. Μας τρόμαξε αρχικά η περιοχή γιατί φτάσαμε πολύ αργά το βράδυ (στις 01.00 πμ) αλλά τελικά διαπιστώσαμε το πρωί πως πρόκειται για πολυσύχναστη περιοχή και χωρίς κίνδυνο, ασφαλή δλδ, καθώς σε λίγα μόλις μέτρα έβλεπες την ομάδα Δίας να κάνει περιπόλους και να ελέγχει την περιοχή. Επίσης, σημειώνω πως για πρώτη φορά βλέπω τους αριθμούς μονά-ζυγά να είναι δίπλα δίπλα. Δλδ η πολυκατοικία (ζυγό νούμερο η οδός) βρίσκεται δίπλα στην οικοδομή με μονό αριθμό ο οποίος μονός αριθμός κάνει μπαμ. Οπότε φτάνοντας εκεί μην πανικοβληθείτε, κάτι που πάθαμε εμείς, ειδικά την ωρα που φτάσαμε κουρασμένοι από το ταξίδι μας. Προτείνω αυτό το διαμέρισμα ως μια ιδανική επιλογή από άποψη καθαριότητας, τοποθεσίας, ησυχίας και ασφάλειας! Επίσης, η κυρία που είναι υπεύθυνη για την καθαριότητα ήταν εξαιρετικά εξυπηρετική και ευγενική όταν την χρειάστηκα. Ανάλογα με τη διαθεσιμότητα του το διαμέρισμα του Nick θα είναι η επιλογή μας την επόμενη φορά που θα επισκεφτούμε την Αθήνα.